b'\n_START_ARTICLE_\nSteven Hunter\n_START_SECTION_\nNBA karijera\n_START_PARAGRAPH_\nIzabran je kao 15. izbor NBA drafta 2001. od strane Orlando Magica. U dresu Magica, Hunter je odigrao tri sezone te je 2004. godine mijenjan u Cleveland Cavalierse. Me\xc4\x91utim, Cavaliersi su ga ubrzo otpustili, a samo desetak dana kasnije Hunter je potpisao za Phoenix Sunse. 12. kolovoza 2005. Hunter je, kao slobodan igra\xc4\x8d, potpisao za Philadelphia 76erse te je u dresu 76ersa proveo dvije sezone. 10. rujna 2007. Hunter je mijenjan u Denver Nuggetse zajedno s Bobbyem Jonesom u zamjenu za Reggiea Evansa i Rickya Sancheza. 7. kolovoza 2009. Huntera je mijenjan u Memphis Grizzliese zajedno s izborom prvog kruga na NBA draftu 2010. godine u zamjenu za budu\xc4\x87i izbor drugog kruga.'